Document ID: 31996D0152

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1996 όσον αφορά τις φινλανδικές ενισχύσεις στον τομέα των σπόρων για σπορά σιτηρών (Το κείμενο στη φινλανδική γλώσσα είναι το μόνο αυθεντικό) (96/152/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2358/71 του Συμβουλίου της 28ης Οκτωβρίου 1971 για την κοινή οργάνωση της αγοράς στον τομέα των σπόρων για σπορά (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 8 δεύτερο εδάφιο,
Εκτιμώντας:
ότι, σύμφωνα με την προαναφερθείσα διάταξη, η Φινλανδία μπορεί, με την επιφύλαξη της εξουσιοδότησής της από την Επιτροπή, να χορηγήσει ενισχύσεις για ορισμένες ποσότητες σπόρων για σπορά οι οποίες παρήχθησαν μόνο στη χώρα αυτή λόγω των ειδικών κλιματικών συνθηκών που επικρατούν εκεί 7 ότι, με την επιφύλαξη των ενδεχομένων διευκρινίσεων οι οποίες δύνανται να δοθούν αργότερα από το Συμβούλιο στο πλαίσιο της διαδικασίας που προβλέπεται από το άρθρο 43 της συνθήκης ΕΚ, η εν λόγω διάταξη, της οποίας δεν είναι σκόπιμο να τεθεί σε αμφισβήτηση η αποτελεσματικότητα, καλύπτει τις ποικιλίες σπόρων για σπορά σιτηρών οι οποίες δεν ανήκουν στην κοινή οργάνωση αγοράς που προβλέπεται από τον κανονισμό (ΕΚ) αριθ. 2358/71 7
ότι, γι' αυτές τις ποικιλίες σπόρων προς σπορά, η φινλανδική κυβέρνηση, με επιστολή της στις 13 Οκτωβρίου 1995, η οποία συμπληρώθηκε στις 9 Νοεμβρίου με την παροχή συμπληρωματικών πληροφοριών, ζήτησε από την Επιτροπή την άδεια χορήγησης στους υπευθύνους γεωργικών εκμεταλλεύσεων των ενισχύσεων που προβλέπονται από το προαναφερθέν άρθρο 8 προκειμένου να διατηρηθεί στη χώρα της η αναγκαία διαθεσιμότητα των εν λόγω προϊόντων μετά την προσχώρηση 7
ότι οι ενισχύσεις οι οποίες αντιμετωπίζεται να χορηγηθούν ανταποκρίνονται στους όρους που προβλέπονται από τη διάταξη αυτή 7 ότι αφορούν πράγματι ποικιλίες οι οποίες περιλαμβάνονται στον πίνακα των φινλανδικών ποικιλιών και οι οποίες, με την επιφύλαξη των περιορισμένων ποσοτήτων που καλλιεργούνται στις παραμεθόριες περιφέρειες, καλλιεργούνται μόνο στη Φινλανδία 7 ότι το επίπεδο των ενισχύσεων αυτών καθώς και οι ποσότητες για τις οποίες χορηγούνται (ποσότητες οι οποίες ανταποκρίνονται στο ήμισυ των ετησίων αναγκών της Φινλανδίας) αιτιολογούνται προκειμένου να επιτευχθεί ο στόχος του προτεινόμενου μέτρου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εξουσιοδοτείται η Φινλανδία να χορηγήσει στους υπευθύνους γεωργικών εκμεταλλεύσεων οι οποίοι παράγουν στο έδαφός τους σπόρους για σπορά σιτηρών των ποικιλιών που πιστοποιούνται από τη νομοθεσία της ενίσχυσης ύψους 15 φινλανδικών μάρκων ανά 100 χιλιόγραμμα για μεγίστη ποσότητα 100 000 τόνων το χρόνο.
Η Φινλανδία εγγυάται, θέτοντας σε λειτουργία το κατάλληλο σύστημα επιθεωρήσεων, ότι η ενίσχυση θα χορηγηθεί μόνο για τις ποικιλίες που αναφέρονται στο πρώτο εδάφιο. Κοινοποιεί στην Επιτροπή τον πίνακα των πιστοποιημένων ποικιλιών καθώς και κάθε τροποποίηση του πίνακα αυτού.
Άρθρο 2
Η παρούσα εξουσιοδότηση θα επανεξεταστεί, το αργότερο, στη διάρκεια του 1999.
Άρθρο 3
Η παρούσα απόφαση απευθύνεται στη Φινλανδική Δημοκρατία.
Βρυξέλλες, 2 Φεβρουαρίου 1996.

Labels: 4
17
19
6
18